kardosdrur/scandi-wiki huggingface dataset:
Outside

Outside (engelsk for "udenfor") kan henvise til:

Bøger og magasiner 
 Outside, a bog af Marguerite Duras
 Outside (magasin), et magasin om udendørsliv

Film, teater og TV 
 Outside (film fra 2002), en amerikansk film fra 2002 film produceret af Chris Bender
 Outside (film fra 2004), en amerikansk kortfilm fra 2004 skrevet og instrueret af Jenn Kao med Courtney Ford i hovedrollen
 Outside (film fra 2005), en dansk kortfilm
 The Outside, en film fra 2009 om surfing med Michael Graziadei
 The Outside, et teaterstykke

Musik 
 Outside (jazz), en stil indenfor jazz
 Outside (gruppe), en electronic duo med Andreas Allen and Matt Cooper
 Outside Music, et canadisk pladeselskab
 Outside Studios, et lydstudie i England

Album 
 Outside (David Bowie album), 1995
 Outside (Amar album), 2000
 Outside (O'Death album), 2011
 Outside (Shelly Manne album), 1970
 Outside (Tapes n' Tapes album), 2011
 Outsides (Arsenal album), 2005
 Outsides (John Frusciante album)

Sange 
 "Outside" (David Bowie sang), 1995
 "Outside" (George Michael sang), 1998
 "Outside" (Foo Fighters sang)
Gustav Marcussen

Gustav Ølsted Marcussen (født 12. juni 1998) er en dansk fodboldspiller, der spiller for FC Fredericia

Klubkarriere 
Marcussen begyndte sin karriere i HUI (Hørsholm-Usserød Idrætsklub), men har siden da spillet ungdomsfodbold for B 1903 og BK Frem, indtil han skiftede til Lyngby BK.

Lyngby Boldklub 
Han underskrev i december 2016 en treårig superligakontrakt med Lyngby BK.

Han fik sin officielle debut for Lyngby Boldklub i Superligaen den 18. maj 2017, da han blev skiftet ind i det 87. minut i stedet for David Boysen i en 0-2-sejr ude over Brøndby IF. Tre dage senere spillede han sin kamp nummer to, da han atter erstattede Boysen, som Lyngby Boldklub vandt 3-1 hjemme over FC København.

Landsholdskarriere 
Marcussen har spillet landsholdsfodbold for ,  og .

Referencer

Eksterne henvisninger 

Fodboldspillere fra Danmark
Fodboldspillere fra Lyngby Boldklub
Statens håndverks- og kunstindustriskole

Statens håndverks- og kunstindustriskole var en norsk højskole for kunstnerlig uddannelse, frem for alt af kunsthåndværkere.

Skolen blev grundlagt 1818 og kaldtes oprindelig Den kongelige Norske Tegne- og Kunstskole, der organiseredes som et akademi i 5 klasser. I mere end en menneskealder var denne skole midtpunktet for landets kunstliv, og ledelsen af Nationalgaleriets udvikling var 1837—68 overdraget til dens direktion. I 1869 blev skolen omdannet til en elementær tegneskole for håndværkere under navn af Den kongelige Tegneskole. 1884—1911 virkede den i et noget højere plan som Den kongelige Kunst- og Haandværksskole. I 1911 fik den sit slutgyldige navn. Skolen sammensloges med andre højskoler for kunstnerlig uddannelse til Kunsthøgskolen i Oslo 1996.

Kilder 

 

Kunst fra Norge
Uddannelse i Oslo
Professionshøjskoler
Oslo Middelalderfestival

Oslo Middelalderfestival er en stiftelse som blev oprettet den 31. januar 1994 med formål at foretage årlige markeringer af middelalderbyen i Oslo med et middelaldermarked og festival. Tidligere ordfører Albert Nordengen var foreningens formand fra oprettelsen og frem til sin død i 2004. Stiftelsen har arrangeret en to dages festival i Middelalderparken på Sørenga i Oslo hvert år siden starten. Højdepunktet var ved Oslos 1000-årsjubilæum på St. Hallvards dag den 15. maj 2000, festivalen var da et gratis arrangement, og politiet talte over 100.000 besøgende. 

I 2014 flyttet projektledelsen festivalen til Akershus fæstning.

Fra 2008 har Henrik Høie og Cathrine Kleivdal vært projektledere for festivalen, og har skabt et program med flere specialkomponerede værker og aktiviteter. Foruden markedsplads tilbyder festivalen koncerter, teater og gøglerforestillinger, danseopvisninger og fortællestunder, foredragsserier og historiske omvisninger. Det er er blevet skrevet flere dramatiske bestillingsværker til området, og festivalledelsen har udviklet et eget program for børn og unge, med prinsesse- og ridderskole, tidsrejser, fortæller- og teaterforestillinger, ridderkampe og -leger. Festivalen lægger vægt på at tilbyde publikum mad som bygger på middelalderens råvarer og opskrifter.

Pga jernbaneudbygningen flyttede festivalen i 2014 fra middelalderparken til Akershus fæstning, og samtidig blev arrangementet udvidet med én dag, sådan at det bliver indledt fredag aften med koncerter, dans, fest og "ildshow ved solnedgang".

Der er også blevet startet et samarbejde med middelalderfestivalene i Hamar og Tønsberg, og i 2013 tog festivalen initiativ til Foreningen for norske historiske festivaler. Den nystartede foreningen tæller i 2014 18 medlemsorganisationer på landsbasis.

Styret
Stiftelsen har fra april 2010 et styre på syv medlemmer. Følgende organisationer og institutioner udpeger et af disse hver (med "deres" medlem i parentes):
Interesseforeningen Oslos Middelalder (arkæolog Petter Molaug)
Kulturhistorisk Museum, Universitetet i Oslo (direktør Egil Mikkelsen)
Selskabet for Oslo Byes Vel (Bernt Bull)
Gamlebyen kirke (sognepræst Anne Grete Hagen)

Tre af styremedlemmerne vælges af repræsentantskabet, og disse er:
Rektor Karin Eger på Gamlebyen skole
Tidligere operachef Bjørn Simensen
Psykiater Ola Marstein (formand)

Formålsparagraf
Formålsparagraffen lyder etter vedtægtsændring 27. november 2007 sådan:

"Stiftelsen har som overordnet formål at bidrage til at opretholde bevidstheden om at Oslo by har sine røtter i middelalderen. Stiftelsen vil bidra til dette ved å:
 foreta en årlig markering/festivalarrangement i tilknytning til middelalderbyen, med varierede kulturelle ytringsformer og
 tilrettelægge for samarbejde og koordinering mellem organisationer og institutioner som arbejder for at styrke bevidstheden om Oslos middelalderhistorie."

Galleri

Se også 
 Liste over middelaldermarkeder

Eksterne henvisninger 
 
 Officiel Facebookside
 http://www.osloby.no/oslopuls/article7573265.ece

Middelaldermarkeder
Begivenheder i Norge
Etableret i 1994
Middelalderfestival
Middelalderparken

Middelalderparken er en park og bydel i Oslo, Norge. Parken blev etableret i år 2000 på Sørenga i den gamle del af byen. Den ligger omkring ti minutters gang fra Oslo Centralstation. Parken ligger i det såkaldte middelalderpark-område, der også inkluderer Minneparken og Ladegården på nordsiden af Bispegata. I dette område er det ikke tilladt at opføre nye bygninger, da der findes ruiner og mange kulturminder i undergrunden. 

I Middelalderparken ligger ruinerne af St. Clements Kirke, Mariakirken det tidligere kongeslot. I den vestlige ende af parken ligger en sø kaldet Tenerife. Søens ene bred er rekonstrueret så det stemmer overens med, hvor Oslofjordens kystlinje gik i middelalderen omkring år 1300. Søen dækker et område på omkring 22 ha, der sammen med parkens areal på ca. 44 ha og området ved St. Clements Kirke på knap 5 ha. giver et samlet areal på 70 ha.

Oslo Middelalderfestival og Øyafestivalen er to årlige begivenheder, der afholdes i Middelalderparken. Siden 2014 har Middelalderfestivalen dog foregår på Akershus slot.

Se også 
 Parker i Oslo

Referencer

Eksterne henvisninger 

Parker i Oslo
Arkæologiske områder
Fadi Kassem

Fadi Kassem (født 1983 i Libanon) er en århusiansk pædagog og debattør, særligt i spørgsmål om integration. Hans mor er dansk-palæstinenser og hans far dansk-syrer. Kassem var hovedperson i den danske dokumentarfilm Ghettodrengen fra 2012.

Baggrund 

Fadi Kassem blev født i Libanon. Hans far var fra Syrien og født i en mellemstor beduinstamme, men flygtede som 14-årig til Beirut i Libanon, hvor han blev tilknyttet PLO. Han mødte Fadi Kassems mor i en palæstinensisk flygtningelejr; sammen fik de fire børn. Efter at faderen havde mistet sit ene ben, flygtede han fra borgerkrigen i Libanon til Danmark. Senere blev hans kone og fire børn familiesammenført, og dermed kom Fadi Kassem til Danmark som syv-årig. Barndommen i Danmark blev problematisk: Fadi og hans brødre blev tvangsfjernet fra hjemmet, og han boede en tid på døgninstitutionen Himmelbjerggården. Som teenager blev han indblandet i kriminalitet, indtil han i 2003 fik tilbudt et job på Kontaktstedet, et værested for de rodløse unge i Gellerup. 

Med jobtilbuddet fulgte et krav om, at han skulle uddanne sig til pædagog, som han nødtvungent gik ind på. Han har  siden da arbejdet på Kontaktstedet, i dag som stedets daglige leder.

Dokumentarfilmen Ghettodrengen, som blev til over en periode på fire år, følger Kassem i hans arbejde med utilpassede unge i Gellerup og ikke mindst med den 14-årige Bekir, der er så godt som opgivet af myndighederne.

I 2015 blev han nomineret til Aarhus Takker-prisen for sit arbejde med udsatte unge i Gellerup.

I integrationsdebatten har Fadi Kassem efterlyst tydelighed overfor indvandrere og efterkommere. Han har kritiseret den danske "integrationsindustri" for at være ineffektiv og provokerende udtalt, at rockere som Jønke har været bedre til at integrere indvandrere end mange professionelt ansatte.

Fadi Kassem er  forfatter til den selvbiografiske e-bog "Fadi - krigsbarn, rod og rollemodel", der blev udgivet på Turbine Forlaget i 2012.

Kilder 

Debattører fra Danmark
Selvbiografer fra Danmark
Danskere i 2000-tallet
Minneparken

Minneparken, på folkemunde kendt som Ruinparken, er en park i tilknytning til Oslo torg i Gamlebyen i Oslo. Parken indeholder ruinerne af Oslos første domkirke: Hallvardskatedralen, Olavsklosteret og Korskirken. Minneparken blev indskrænket samtidig med udvidelsen af Bispegatas østre forløb mod slutningen af 1930'erne og begyndelsen af 1960'erne, da det blev lagt betonlag over den sydlige del af Hallvardskatedralen. Olavsklosteret er i dag under ruinrestaurering ved Riksantikvaren.

Parken dækker omkring 13,7 ha.

Se også 
 Parker i Oslo

Referencer

Eksterne henvisninger 

Parker i Oslo
Arkæologiske områder
Grande-Terre

Øen Grande-Terre (fransk: île de Grande-Terre eller île de la Grande-Terre) er den østlige del af Guadeloupes hovedø, der er en del af Leeward Islands i de Små Antiller. Den er adskilt fra den anden halvdel af Guadeloupe, øen Basse-Terre, af en smal kanal der kaldes Rivière Salée (saltfloden). Pointe de la Grande Vigie, på Grande-Terre, er det nordligste punkt på Guadeloupe. mod øst ligger øen La Désirade og mod syd øen Marie-Galante

Trods navnet, Grande-Terre (fransk for "det store land") er den mindre end øen Basse-Terre. Den fik navnet som kontrast til det meget mindre Petite Terre ("det lille land"), to små øer beliggende 10 km sydøst for Grande-Terre.

Grande-Terre kyst er omgivet af koralrev og øen selv er et kalkstensplateau. Den er bakket og har hvide sandstrande og klipper. Øens strande består af både hvidt og sort sand, samt nogle strande med gyldent sand. Af de to øer har Grande-Terre størstedelen af Guadeloupes landbrugsarealer og turistområder.

Øen har et areal på 586.68 km². Ved folkeafstemningen i 2006 var befolkningen på Grande-Terre på 197.603 indbyggere, fordelt i 10 kommuner. Befolkningstætheden var på 337 indbyggere pr. km². De befolkningsmæssigt største kommuner er Les Abymes , Le Gosier , Pointe-à-Pitre (alle tre dele af Pointe-à-Pitres byområde), Le Moule, Sainte-Anne, og Morne-à-l'Eau.

Eksterne kilder og henvisninger 

 Grande-Terre  på visitguadeloupe.co.uk
 Grande-Terre på britannica.com

Guadeloupes geografi
Caribiske øer
Odense Q

OB Q (tidligere Odense Q) er en dansk fodboldklub fra Odense for kvinder, der spiller i Kvinde 1. division. Klubben blev grundlagt i 2016.

Historie 
Holdet blev oprindelig etableret som kvindernes afdeling af Odense Boldklub. De rykkede op i topligaen i dansk kvindefodbold for første gang i 1989. Efter at holdet havde tabt finalen i DBUs Landspokalturnering i 1995 til Fortuna Hjørring, fik holdet oprejsning i 1998 ved at slå Fortuna i finalen og derved vinde deres første landspokalturnering. Odense BK vandt også pokalfinalen i 1999 og 2003, og danmarksmestertitlen i 2000 og 2001.

På grund af manglende støtte fra Odense Boldklub, besluttede holdet at bryde ud fra klubben og etablere en ny selvstændig kvindefodboldklub til Elitedivisionen 2016-17 sæsonen. Et nyt logo blev lavet, inspireret af Hans Christian Andersen's Den grimme ælling.

Den 29. juni 2023 blev klubben igen den officielle kvindeafdeling af Odense Boldklub. Odense Boldklub annoncerede på deres hjemmeside, at Odense Q ville blive en del af Odense Sport & Event og skifte navn til OB Q.

Aktuel trup

Hæder
Som OB Odense:
 Elitedivisionen (2)
 2000, 2001
 DBUs Landspokalturnering for kvinder (3)
 1998, 1999, 2003

Referencer 

Kvindefodboldklubber i Danmark
Etableret i 2016
Ole Bachke

Ole Andreas Bachke (født 6. maj 1830 på Røros, død 3. januar 1890 i Kristiania) var en norsk jurist og politiker.

Kilder 

  

Jurister fra Norge
Politikere fra Norge
Nordmænd i 1800-tallet
Heinrich von Achenbach

Heinrich von Achenbach (oprindelig Aschenbach, født 23. november 1829 i Saarbrücken, død 19. juli 1899 i Potsdam) var en preussisk statsmand.

von Achenbach blev 1860 professor i retsvidenskab i Bonn, beklædte senere forskellige høje embeder i ministerierne i Berlin og blev 1873 handelsminister, men trådte 1878 tilbage på grund af uenighed med Bismarck i spørgsmål om jernbanevæsenet. Han blev derpå overpræsident i den nye provins Westpreussen og 1879 i Brandenburg. I 1885 fik han det hverv at vejlede prins Vilhelm i civilforvaltningen, maj 1888 ophøjedes han af kejser Frederik i adelsstanden. Af von Achenbachs mange skrifter må særlig nævnes: Das gemeine deutsche Bergrecht (Bonn 1871); han er tillige medstifter af Zeitschrift für Bergrecht, i hvis ledelse han deltog til 1873.

Kilder 
  

Politikere fra Preussen
Tyskere i 1800-tallet
Personer fra Saarbrücken
Gottfried Achenwall

Gottfried Achenwall (født 20. oktober 1719 i Elbing, død 1. maj 1772 i Göttingen) var en tysk statistiker.

Achenwall, fra 1748 professor i Göttingen, var en af datidens mest indflydelsesrige lærere i natur- og folkeret samt statistik og var den første, der brugte betegnelsen "statistik" om denne videnskab, som han søgte at udsondre som en særlig disciplin fra beslægtede videnskaber. Hans hovedværk Staatsverfassung der heutigen vornehmsten europäischen Reiche und Völker (1749) har nu kun rent historisk betydning.

Kilder 

 

 

Statistikere fra Tyskland
Jurister fra Tyskland
Professorer fra Tyskland
Ansatte ved Göttingens Universitet
Faglitterære forfattere fra Tyskland
Tysksprogede forfattere
Tyskere i 1700-tallet
Jonas Dahl (forfatter)

Jonas Anton Dahl (født 14. august 1849 i Stavanger, død 5. maj 1919 i Kristiania) var en norsk præst og forfatter.

Dahl var en tid sømandspræst, senere præst hjemme i Norge, fra 1907 sognepræst i Ullern ved Kristiania. Af hans elskværdige forfatterskab, delvis efterklang af Jonas Lie, er fortællingen Cargadör Sahl bedst og mest kendt. Dahl har også skrevet adskillige salmer og andre digte, deriblandt den yndede mandskorsang Vestanveir.

Kilder  

 
 

Præster fra Norge
Forfattere fra Norge
Nordmænd i 1800-tallet
Nordmænd i 1900-tallet
Personer fra Stavanger
Kristen Hans Jørgen Dahl

Kristen Hans Jørgen Dahl (født 31. august 1830, død 11. oktober 1921 i København) var en dansk sprogmand. Han var søn af Frederik Peter Jacob Dahl.

Han blev student 1849, teologisk kandidat 1855 og, efter at have været kommunelærer i København, 1863 kapellan i Fjelsted og Harndrup på Fyn, 1865 kateket i Svendborg, derefter sognepræst, senest (indtil 1901) for Keldby på Møen. I en lang række skrifter, for eksempel Dansk hjælpeordbog til fredning af det hjemlige og uddrivelse af det unyttige fremmede (1875), Om vore blades røgt af modersmålet (1882), Om Skat Rørdams bibeloversættelsesarbejde (1887), Vort kirkemål (1888), Alvors- og morskabslæsning om modersmålet (1891) har han med stor iver virket for det danske sprogs renhed og udryddelsen af fremmedord. På det nyere danske kirkesprog har hans indflydelse været ret betydelig. Ved Bendt Treschow Dahls og Hans Hammers Dansk Ordbog for Folket (1907-14) har han ydet virksom medhjælp.

Kilder  

 
 
 

Filologer fra Danmark
Præster fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Jacob Holm (håndboldspiller)

Jacob Holm (født 5. september 1995 i Esbjerg) er en dansk håndboldspiller, der spiller for franske Paris Saint-Germain og det danske herrelandshold. I den han kom til Paris, spillede han fem sæsoner i tyske Füchse Berlin.

Holm startede med at spille håndbold i en alder af blot 7 år i Esbjerg Håndbold, og rykkede derefter til Ribe for at tage til Skjern. Han fik sin debut i Ribe-Esbjerg HH’s ligahold som 17-årig, og gik på deres Sports College.

Holm har tidligere spillet i Ribe-Esbjerg HH. I 2016 debuterede han for landsholdet mod Færøerne.

Med landsholdet vandt han VM i håndbold 2021 i Egypten og OL-sølv samme år.

Referencer

Eksterne henvisninger 
 

Håndboldspillere fra Ribe-Esbjerg HH
Håndboldspillere fra Füchse Berlin
Håndboldspillere fra Paris Saint-Germain HB
Håndboldspillere fra Danmark
Olympiske håndboldspillere fra Danmark
Deltagere for Danmark ved sommer-OL 2020
Håndboldspillere ved sommer-OL 2020
Olympiske sølvmedaljevindere fra Danmark
Personer fra Esbjerg
Lincoln Center

Lincoln Center (Lincoln Center for the Performing Arts) er et amerikansk kulturcentrum på Manhattan i New York City, opført 1959–67. Det huser elleve kulturinstitutioner:

 Chamber Music Society of Lincoln Center 
 Film Society of Lincoln Center
 Jazz at Lincoln Center
 Juilliard School
 Lincoln Center for the Performing Arts Inc.
 Lincoln Center Theater
 Metropolitan Opera
 New York City Ballet
 New York Philharmonic
 New York Public Library for the Performing Arts
 School of American Ballet

Galleri

Noter

Eksterne henvisninger 

 Centrets hjemmeside

Bygninger, konstruktioner og anlæg på Manhattan
Etableret i 1967
Kamilla Hega Holst

Kamilla Hega Holst (født 11. maj 1973) er en dansk forfatter. Inden romandebuten En kærlighedshistorie fra 2010, udgav hun de to børnebøger Den sovende sangerinde (2003) og Metilies underjordiske rejse (2007). Siden er romanerne Sort (2012), På træk (2015) og RUD (2017) udkommet. 

RUD blev kaldt en thriller af anmelderne, som enstemmigt hyldede bogen. Informations kritiker skrev, at hun med bogen "revolutionerer litteraturen en lille smule og ganske stille" og en anden roste bogen for at være blandt andet "på én gang elementært og filosofisk spændende." Bogen blev nomineret til DR's romanpris.    

Kamilla Hega Holst har modtaget adskillige priser. For debuten med børnebogen Den sovende sangerinde modtog hun i 2003 Kulturministeriets Børnebogspris, En kærlighedshistorie blev præmieret af Statens Kunstfond i 2010, og for På træk modtog hun The Blixen Literary Award 2015. Samme roman blev desuden indstillet til DR Romanprisen, Weekendavisens litteraturpris og EU’s Litteraturpris. I 2012 blev hun tildelt Statens Kunstfonds 3-årige arbejdsstipendium.   

Kamilla Hega Holst er cand.mag. i Moderne kultur og kulturformidling fra Københavns Universitet. Hun bor i København med sine to børn.

Bibliografi 

Den sovende sangerinde (børnebog, 2003)
Metilies underjordiske rejse (børnebog, 2007)
En kærlighedshistorie (roman, 2010)
Sort (roman, 2012)
På træk (roman, 2015)
RUD (roman, 2017)

Priser & Hæder 

 Blixenprisen
 Statens Kunstfonds 3-årige arbejdslegat
 Kulturministeriets forfatterpris for børne- og ungdomsbøger

Studier 

 Bachelor i Dansk fra Roskilde Universitet 
 Cand.mag. i Moderne kultur og kulturformidling fra Københavns Universitet

Referencer

Eksterne henvisninger 
 Kamilla Hega Holst (voksen) forfatterweb.dk 2015. Hentet 2017-04-20
 Kamilla Hega Holst (børn og unge) forfatterweb.dk 2015. Hentet 2017-04-20
 Kamilla Hega Holst litteratursiden.dk 2015. Hentet 2017-04-20

Dansksprogede forfattere fra Danmark
Børnebogsforfattere fra Danmark
Romanforfattere fra Danmark
Modtagere af Kulturministeriets Børnebogspris
Julie Rydahl Bukh

Julie Rydahl Bukh (født 9. januar 1982) er en dansk tidligere fodboldspiller. Hun blev beskrevet af UEFA.com som en teknisk begavet og kreativ venstrebens angribende midtbanespiller. Hun spillede 91 kampe for Danmarks A-landshold og scorede 10 mål, hun spillede 11 kampe for Danmarks U19 kvindelandshold og 11 for U17 landsholdet. På klubniveau spillede hun for flere danske klubber, Viborg FF, Vejle BK, Brøndby IF og Fortuna Hjørring på seniorniveau. Derudover spillede hun for udenlandske klubber, med svenske Linköpings FC, australske Sydney FC og den amerikanske klub Pali Blues.

Julie Rydahl fungerede under EM 2017 som ekspertkommentator for DR.

Privat danner hun par med sin tidligere klub- og landsholdskammerat Cathrine Paaske Sørensen. De har sammen tre børn.

Hæder
Med Brøndby IF:
  Elitedivisionen: 2003, 2004, 2005, 2006, 2007, 2008, 2011, 2012, 2013
  DBUs Landspokalturnering for kvinder: 2004, 2005, 2007, 2011, 2012, 2013

Med Linköpings FC:
  Damallsvenskan: 2009
  Svenska Cupen: 2009

Med Sydney FC:
  W-League Premiership: 2009
  W-League Championship: 2009

Med Fortuna Hjørring:
  Elitedivisionen: 2010

Referencer

Eksterne henvisninger 

Fodboldspillere fra Danmark
Kvindelige fodboldlandsholdsspillere fra Danmark
Fodboldspillere fra Brøndby IF
Malene Marquard

Malene Marquard Olsen (født 2. februar 1983) er en dansk forhenværende fodboldspiller. Hun spillede senest i Brøndby IF i Elitedivisionen og har spillet 14 kampe for Danmarks kvindefodboldlandshold.

Hun er uddannet sygeplejerske, og arbejder som operationssygeplejerske på ortopædkirurgisk afdeling på Rigshospitalet. I 2016 blev hun tilknyttet TV 2 som fodboldekspert.

Karriere

Klub 
Malene Marquard startede sin klubkarriere i Hedehusene IK. Pr. september 2012, havde hun spillet næstflest kampe for Brøndbys kvindehold med 247 kampe. Kun Mia Brogaard havde spillet flere, med 327 kampe.

I 2009 spillede hun for den svenske klub Tyresö FF, mens hun arbejdede i Stockholm som sygeplejerske.

Landshold 
Marquard fik sin debut for Danmarks kvindefodboldlandshold på seniorniveau i februar 2003 i et 4–0 nederlag til Norge på La Manga Club. I oktober 2011 blev hun genindkaldt til landsholdet efter en pause på fem år, til EM-kvalifikationskampene mod Østrig. Hun blev af landstræner Kenneth Heiner-Møller udtaget til truppen til EM i fodbold 2013.

Referencer

Eksterne henvisninger 
 

Sygeplejersker fra Danmark
Fodboldspillere fra Danmark
Kvindelige fodboldlandsholdsspillere fra Danmark
Fodboldspillere fra Brøndby IF
Ansatte ved TV 2
Heinrich Kruse

Heinrich Kruse (født 15. december 1815 i Stralsund, død 13. januar 1902 i Bückeburg var en tysk dramatisk forfatter.

Han studerede filologi i Bonn og Berlin (1833-37) og opholdt sig derefter nogle år i udlandet, især i England. I 1844 blev han Lærer ved latinskolen i Minden i Hannover, men 1847 opgav han lærergerningen for at vie sig til journalistikken og litteraturen, først i redaktionen af Kölnische Zeitung, derpå 1848 som redaktør for Deutsche Zeitung i Frankfurt a. M., og året efter atter ved Kölnische Zeitung, hvilken han ledede som chefredaktør 1855—72, og som han endnu i 12 år vedligeholdt forbindelsen med, efter at han var flyttet til Berlin. Fra 1884 levede han som privatmand i Bückeburg. 

Som forfatter debuterede han med tragedien Die Gräfin (1868), som af Schillerkommissionen i Berlin blev priskronet sammen med Geibels Sophonisbe. Derefter udgav han de til dels historiske tragedier Wullenwever (1870), König Erich (1871), Moritz von Sachsen (1872), Brutus (1874), Marino Faliero (1876), Das Mädchen von Byzanz (1877), Rosamunde (1878), Der Verbannte (1879), Raven Barnekow (1880), Witzlaw von Rügen (1881), Alexei (1882), Arabella Stuart (1888), Hans Waldmann (1890), Nero (1895), som udmærker sig ved kraftig karaktertegning. Fremdeles Sieben kleine Dramen (1893) og Lustspiele (1899). Desuden udgav han nogle humoristiske Fastnachtspiele (1887), Seegeschichten (1889), Die kleine Odyssee (1892) og Gedichte (1891).

Kilder 

  

Dramatikere fra Tyskland
Tysksprogede forfattere
Tyskere i 1800-tallet